smcproject/ml-wiki-sentences huggingface dataset:
ബയോഡിസൈൻ ഇന്നൊവേഷൻ ഫെലോസ് പ്രവർത്തനങ്ങൾ സുഗമമാക്കുന്നതിന് ടാറ്റ ഇന്നൊവേഷൻ ഫെലോഷിപ്പും അദ്ദേഹത്തിന് ലഭിച്ചിട്ടുണ്ട്.
വൈദ്യശാസ്ത്രരംഗത്ത് (കാർഡിയോളജി) നൽകിയ സംഭാവനകൾ പരിഗണിച്ച് 2014 ൽ ഏറ്റവും ഉയർന്ന  നാലാമത്തെ സിവിലിയൻ അവാർഡായ പത്മശ്രീ അവാർഡ് നൽകി ഇന്ത്യാ ഗവൺമെന്റ് ഇദ്ദേഹത്തെ ആദരിച്ചു.
2015 ലെ യുനെസ്കോ-ഇക്വറ്റോറിയൽ ഗിനിയ ഇന്റർനാഷണൽ പ്രൈസ് ഫോർ റിസർച്ച് ഇൻ ലൈഫ് സയൻസസ് സമ്മാന ജേതാക്കളിൽ ഒരാളാണ് ഇദ്ദേഹം.
അവലംബങ്ങൾ ↑ ↑ ↑ ↑ ↑ ↑ Laureates of the UNESCO-Equatorial Guinea International Prize for Research in the Life Sciences
ബൾക്ക് ഡീൽ
ഓഹരിക്കമ്പോളത്തിൽ സാധാരണ ഉപയോഗിയ്ക്കുന്ന ഒരു സംജ്ഞയാണ് ബൾക്ക് ഡീൽ .
കമ്പോളത്തിന്റെ ഗതി അനുസരിച്ച് രാവിലെ പ്രവർത്തനസമയത്തിന്റെ തുടക്കം മുതൽ  വ്യാപാരം അവസാനിപ്പിയ്ക്കുന്നതുവരെയുള്ള സമയത്ത് ഒരു കമ്പനിയുടെ മൊത്തം ഓഹരികളുടെ 0.5 ശതമാനത്തിൽ അധികം ഒരൊറ്റ കരാർ കൊണ്ടു മാത്രം നടക്കുന്ന ഇടപാടിനെയാണ്  ബൾക്ക് ഡീൽ എന്നുപറയുന്നത്.
ഇതിൽ ഇടപെടുന്ന ദല്ലാൾ സ്ഥാപനം  വിനിമയം സംബന്ധിച്ച വിവരം പ്രത്യേക സോഫ്റ്റ് വയർ (Data Upload Software) മുഖേന എക്സേഞ്ചിനെ അറിയിയ്ക്കേണ്ടതുണ്ട്.
പൊതുജനങ്ങൾക്കും ഈ വിവരം ലഭ്യമാണ്.
അവലംബം http://www.mudraa.com/trading/120714/0/what-is-bulk-deal-and-block-deal-.html Archived 2013-11-20 at the Wayback Machine .
ഇതും കാണുക http://www.sebi.gov.in/circulars/2005/mrdcir0192005.html Archived 2014-02-18 at the Wayback Machine .
ബൽവന്ത് ആപ്‌തെ ഇംഗ്ലീഷ് വിലാസം https://ml.wikipedia.org/wiki/Balavant_Apte
ഭാരതീയ ജനതാപാർട്ടി മുൻ വൈസ് പ്രസിഡന്റായിരുന്നു  ബാൽ ആപ്‌തെ എന്ന ബൽവന്ത് ആപ്‌തെ (18 ജനുവരി 1939 - 17 ജൂലൈ 2012, 73 വയസ്സ്).
രണ്ട് തവണ രാജ്യസഭാംഗമായിരുന്നു .
2002 മുതൽ 2010 വരെയാണ് ഇദ്ദേഹം ബി.ജെ.പി. വൈസ് പ്രസിഡന്റായിരുന്നത്.
നിയമത്തിൽ ബിരുദാനന്തരബിരുദധാരിയായിരുന്ന ആപ്‌തെ എ.ബി.വി.പി.യിലൂടെയാണ് രാഷ്ട്രീയ പ്രവർത്തനം ആരംഭിച്ചത്.
38 വർഷത്തോളം എ.ബി.വി.പി.യുടെ ദേശീയ അധ്യക്ഷനായിരുന്നു.
ശിക്ഷൺ പ്രചാരക് മണ്ഡലി എന്ന വിദ്യാഭ്യാസ സ്ഥാപനങ്ങളുടെ ഭരണ നിർവഹണ കൗൺസിൽ അംഗവുമായിരുന്നു.
മഹാരാഷ്ട്രയുടെ അഡീഷണൽ അഡ്വക്കേറ്റ് ജനറലായി പ്രവർത്തിച്ചിട്ടുണ്ട്.
സുപ്രീംകോടതി അഭിഭാഷകനുമായിരുന്നു.
ബി.ജെ.പി. കേന്ദ്ര പാർലമെന്റി ബോർഡ് അംഗമായിരുന്നു.
അഭിഭാഷകനായി പ്രവർത്തിച്ച ആപ്തയെ അടിയന്തരാവസ്ഥയിൽ മിസ തടവുകാരനായി ജയിലിലടച്ചിട്ടുണ്ട്.
കൃതികൾ എജ്യുക്കേഷണൽ ചേഞ്ച്, 1977 യശ്വന്ത് (മറാത്തി), 1988 Report on Violation of Fundamental Rights of Citizens in Ayodhya, Nov. 1990 സുപ്രീംകോർട്ട് ഓൺ ഹിന്ദുത്വ(ed.), 2005 അവലംബം ↑ അധിക വായനക്ക് പുറം കണ്ണികൾ
രാജ്യസഭാ വെബ്സൈറ്റ് Archived 2019-03-27 at the Wayback Machine .
ബൽ‌രാജ് പുരി ഇംഗ്ലീഷ് വിലാസം https://ml.wikipedia.org/wiki/Balraj_Puri
വസ്തുനിഷ്ഠവും പക്ഷപാത രഹിതവുമായ കാഴചപ്പാടുകൾ പുലർത്തുന്ന നിരീക്ഷകനെന്ന നിലയിൽ ശ്രദ്ധേയനായ ഇന്ത്യയിലെ ഒരു പ്രമുഖ  പ്രത്രപ്രവർത്തകനും സന്നദ്ധപ്രവർത്തകനുമാണ്‌ ബൽ‌രാജ് പുരി (ജനനം:ആഗസ്റ്റ് 5 1928) .
ഇന്ത്യൻ രാഷ്ട്രീയത്തിൽ നിർണ്ണായക പങ്കുവഹിച്ച വ്യക്തികൂടിയാണ്‌ ഇദ്ദേഹം.
ഷൈഖ് അബ്ദുല്ലയും ഇന്ദിരാഗാന്ധിയും ഒപ്പുവെച്ച 1975 ലെ കരാറിൽ മാധ്യസ്ഥം വഹിച്ചത് ബൽ‌രാജ് പുരിയായിരുന്നു.
ഇന്ത്യയിലുടനീളം പ്രത്യേകിച്ച് ഉത്തർപ്രദേശിലും ഡൽഹിയിലും മതസൗഹാർദ്ദത്തിനായി അദ്ദേഹം പ്രവർത്തിച്ചു .
1964 വാഷിംഗ്ടൻ സർ‌വ്വകലാശാല(സിയാറ്റിൽ)യിൽ ഇന്ത്യൻ രാഷ്ട്രീയം പഠിപ്പിക്കുന്നതിനായി അദ്ദേഹത്തിന്‌ ക്ഷണം ലഭിക്കുകയുണ്ടായി.
കശ്മീരുമായി ബന്ധപ്പെട്ട നിരവധി പഠനങ്ങൾ അദ്ദേഹത്തിന്റെ നേതൃത്വത്തിൽ നടക്കുകയുണ്ടായി .
2005 ൽ ഭാരത സർക്കാർ അദ്ദേഹത്തെ പത്മഭൂഷൺ നൽകി ആദരിച്ചു .
10 ആഗസ്റ്റ് 2014-ൽ അന്തരിച്ചു .
ഗ്രന്ഥങ്ങൾ ജെ.പി ഓൺ ജമ്മു ആൻഡ് കാശ്മീർ(2005) 5000 ഇയേഴ്സ് ഓഫ് കാശ്മീർ(1997) കാശ്മീർ ടുവാർഡ്സ് ഇൻസർജൻസി (1993) ജമ്മു ആൻഡ് കാശ്മീർ:ട്രയംഫ് ആൻഡ് ട്രാജഡി ഓഫ് ഇന്ത്യൻ ഫെഡറലിസം (1981) ജമ്മു-എ ക്ലൂ ടു കാശ്മീർ ടാൻ‌ങ‌ൾ (1966) അവലംബം പുറം കണ്ണി Human Rights Journal Archived 2009-10-11 at the Wayback Machine .
ബൽ‌വന്ത്റായ് മേത്ത ഇംഗ്ലീഷ് വിലാസം https://ml.wikipedia.org/wiki/Balwantrai_Mehta
ഭാരതത്തിലെ ഗുജറാത്ത് സംസ്ഥാനത്തിന്റെ രണ്ടാമത്തെ മുഖ്യമന്ത്രിയായിരുന്നു ബൽ‌വന്ത്റായ് മേത്ത (ഫെബ്രുവരി 19,1899-സെപ്റ്റംബർ 19,1965).
സ്വാതന്ത്ര്യസമര പോരാളി,സാമുഹിക പ്രവർത്തകൻ, പഞ്ചായത്തീ രാജിന്റെ പിതാവ് എന്ന നിലയിലെല്ലാം ഭാരത ജനത ഇദ്ദേഹത്തെ ഓർക്കുന്നു.
ബർദോളി സത്യാഗ്രഹത്തിന്റെ ഒരു പടയാളികൂടിയായിരുന്നു ബൽ‌വന്ത്റായ് മേത്ത.
ഭാരതത്തിലെ നാട്ടു രാജ്യങ്ങളിലെ ജനങ്ങളുടേ സ്വയംഭരണത്തിന്‌ അദ്ദേഹം നൽകിയ സംഭാവന മഹത്തരമായി കണക്കാക്കുന്നു.
ജനാധിപത്യപരമായ അധികാര വികേന്ദ്രീകരണത്തിൽ അദ്ദേഹത്തിന്റെ നാമം എന്നും സ്മരിക്കപ്പെടുന്നു.
1899, ഫെബ്രുവരി 19 ന്‌ ഗുജറാത്തിലെ ബവ്നഗറിൽ ഒരു സാധാരണ മധ്യവർഗ്ഗ കുടുംബത്തിലാണ്‌ ബൽ‌വന്ത്റായ് മേത്തയുടെ ജനനം.
ബി.എ.വരെ പഠിച്ചെങ്കിലും വിദേശ സർക്കാരിൽ നിന്ന് ബിരു‍ദം സ്വീകരിക്കാൻ അദ്ദേഹം വിസമ്മതിച്ചു.
പഠനത്തിലുള്ള അർപ്പണ മനോഭാവം,കഠിനദ്ധ്വാന ശീലം,മാന്യത പുലർത്തുന്ന സ്വഭാവം എന്നീ ഗുണങ്ങളാൽ ബൽ‌വന്ത്റായ് മേത്ത അദ്ധ്യാപകരുടെ ആദരവ് പിടിച്ചുപറ്റി.
1920 ൽ ബ‌ൽവന്ത്റായ് ദേശീയ നിസ്സഹകരണ പ്രസ്ഥാനത്തിൽ ചേർന്നു.1930 മുതൽ 1932 വരെ സിവിൽ ഡിസൊബീഡിയൻസ് പ്രസ്ഥാനത്തിന്റെ ഭാഗമായും പ്രവർത്തിച്ചു.
1942 ൽ ക്വിറ്റ് ഇന്ത്യ പ്രക്ഷോഭത്തിൽ പങ്കെടുത്തതിന്‌ മൂന്ന് വർഷക്കാലം ജയിൽ‌വാസവും അനുഭവിച്ചു.
ഗാന്ധിജിയുടെ നിർദ്ദേശപ്രകാരം കോൺഗ്രസ്സ് വർക്കിംഗ് കമ്മിറ്റിയിൽ ബൽ‌വന്ത്റായ് അംഗത്വം നേടി.
പണ്ഡിറ്റ് നെഹ്റു അഖിലേന്ത്യാ കോൺഗ്രസ്സ് കമ്മിറ്റിയുടെ അധ്യക്ഷനായിരിക്കുമ്പോൾ ബൽ‌വന്ത്റായ് മേത്ത ജനറൽ സെക്രട്ടറിയായി തിരഞെടുക്കപ്പെട്ടു.1957 ൽ അദ്ദേഹം ലോകസഭാംഗമായി .
മഹാത്മാഗാന്ധി , ലാലാ ലജ്പത് റായ് എന്നിവരുമായുള്ള അടുത്ത ബന്ധം അദ്ദേഹത്തെ ഇന്ത്യൻ സ്വാതന്ത്രസമര പ്രസ്ഥാനത്തിൽ ചേരാൻ ഇടവരുത്തി.
ഗുജറാത്ത് മുഖ്യമന്ത്രി
1963 ഫെബ്രുവരി 25നാണ് ബൽ‌വന്ത്റായ് മേത്ത് ഗുജറാത്ത് മുഖ്യമന്ത്രിയാകുന്നത്.
ഭാരതീയ വിദ്യാഭവൻ തുടങ്ങിയതും ബൽ‌വന്ത്റായ് മേത്തയായിരുന്നു.
2000 ഫെബ്രിവരി 19 ന്‌ ഭാരത സർക്കാറിന്‌ കീഴിലെ തപാൽ വകുപ്പ് അദ്ദേഹത്തിന്റെ നൂറാം ജന്മവാർഷികത്തിൽ മൂന്നു രൂപ മുഖവിലയുള്ള പ്രത്യേക തപാൽ സ്റ്റാമ്പ്  അദ്ദേഹത്തിന്റെ സ്മരണക്കായി പുറത്തിറക്കുകയുണ്ടായി.
യുദ്ധത്തിൽ കൊല്ലപ്പെട്ടു
1965 ലെ ഇന്ത്യ-പാക് യുദ്ധസമയത്ത്  ബൽ‌വന്ത്റായ് മേത്തയും അദ്ദേഹത്തിന്റെ ഭാര്യ സരോജ് ബെന്നും , പൈലറ്റ് 
ജെഹാന്ഗീർ .
എം എൻ‌ജിനിയറും മറ്റുഅഞ്ചു പേരും കൂടി ഗുജറാത്തിന്റെ അതിർത്തിയിൽ നിരീക്ഷണത്തിനായി പോവുകയുണ്ടായി.1965 സെപ്റ്റംബർ 19 ന്‌ വൈകിട്ട് നാല് മണിയോടെ ഒരു സിവിലിയൻ ബീച് ക്രാഫ്റ്റ് വിമാനത്തിൽ, ഗുജറാത്തിലെ കച്ച് ജില്ലക്ക് മുകളിലൂടെ ഇവർ  യാത്രചെയ്യുമ്പോൾ രണ്ട് പാക് യുദ്ധവിമാനങ്ങൾ അദ്ദേഹത്തിന്റെ വിമാനത്തെ പിന്തുടരുകയും,  ക്വായിസ്  ഹുസൈൻ എന്ന പാക് പൈലറ്റ്   ബൽ‌വന്ത്റായുടെ വിമാനത്തെ ചാര വിമാനമെന്ന് തെറ്റിധരിച്ചു  വെടിവെയ്ക്കുകയും ചെയ്തു .
ബൽ‌വന്ത്റായുടെ വിമാനത്തെ  പൈലറ്റ് കടലിൽ ഇടിച്ചിറയ്ക്കാനായി ശ്രമിച്ചെങ്കിലും  കടലിന്‌ മൈലുകൾക്കപ്പുറം വിമാനം കരയിൽ  തകർന്നു വീണു എട്ടുപേരും തൽക്ഷണം കൊല്ലപ്പെട്ടു.
ശത്രുവിന്റെ ആക്രമണത്തിൽ മരിക്കുന്ന ഇന്ത്യയിലെ ആദ്യത്തെ രാഷ്ട്രീയ-ഭരണ നേതാവായിരിക്കും  ബൽ‌വന്ത്റായ് മേത്ത.
പഞ്ചായത്ത് രാജിന്റെ പിതാവ്
രണ്ട് പ്രാവശ്യം ബൽ‌വന്ത്റായ് മേത്ത പാർലമെന്റിലേക്ക് തിരഞെടുക്കപ്പെട്ടു.
പാർലമെന്റിലെ എസ്റ്റിമേറ്റ് കമ്മിറ്റിയുടെ അധ്യക്ഷനായിരുന്നു അദ്ദേഹം.
ത്രിതല പഞ്ചായത്ത് സം‌വിധാനം ഇന്ത്യയിൽ തുടക്കമിടുന്നതിന്‌ അടിത്തറയായ റിപ്പോർട്ട് തയ്യാറാക്കിയ "പ്ലാൻ പ്രൊജക്ട് കമ്മിറ്റി"യുടെ അധ്യക്ഷനായിരുന്നു ബൽ‌വന്ത്റായ് മേത്ത.
അതിനാൽ ബൽ‌വന്ത്റായ് പഞ്ചായത്തി രാജിന്റെ പിതാവ് ആയി  ഗണിക്കപ്പെടുന്നു.
പഞ്ചായത്ത് രാജ് ദിനം
ബൽ‌വന്ത്റായ് മേത്ത പഞ്ചായത്ത് രാജിന്‌ നൽകിയ സംഭാവന കണക്കിലെടുത്ത് അദ്ദേഹത്തിന്റെ ജന്മദിനമായ ഫെബ്രുവരി 19 കേരളത്തിൽ പഞ്ചായത്ത് രാജ് ദിനമായി 2012 വർഷം വരെ ആചരിച്ചു വന്നു.
2012 മുതൽ ഏപ്രിൽ 24 ആണ് പഞ്ചായത്ത് രാജ് ദിനം .
അവലംബം "46 വർഷത്തിനു ശേഷം അതിർത്തിക്കാപ്പുറത്ത്   നിന്നൊരു  ക്ഷമാപണം"   എന്ന 2011  ഓഗസ്റ്റ്‌ 11 ലെ  കൊച്ചി മലയാള മനോരമ റിപ്പോർട്ട്‌ ↑ ↑
ബൾക്ക് പോളിമറൈസേഷൻ
ദ്രവരൂപത്തിലുളള ഏകകങ്ങളും (monomers ) രാസത്വരകങ്ങളും ഉപക്രമരാസവസ്തുക്കളും (initiators) മാത്രമുളള സമ്മിശ്രിതം പോളിമറീകരിച്ചടുക്കുന്ന രീതിയാണ് ബൾക്ക് പോളിമറൈസേഷൻ.
സാധാരണതയായി സംക്ഷേപന പോളിമറീകരണം (condensation polymerization) ആണ് ഇപ്രകാരം നടത്താറുളളതെങ്കിലും ചില പ്രത്യേക ആവശ്യങ്ങൾക്ക് സംയോജന പോളിമറീകരണവും (addition polymerization) ഈ രീതി ഉപയോഗപ്പെടുത്താറുണ്ട്.
പോളിമറീകരണം ഏറെ താപം ഉത്പാദിപ്പിക്കപ്പടുന്ന താപമോചക രാസപ്രക്രിയയാണ്.
അതുകൊണ്ടാണ്  മിതമായ തോതിൽ മാത്രം താപോർജ്ജം ഉത്പാദിപ്പിക്കപ്പെടുന്ന സംക്ഷേപന പോളിമറീകരണത്തിന് ഈ രീതി അനുയോജ്യമാവുന്നത്.
രാസസമ്മിശ്രണത്തിൻറെ ശ്യാനത കുറവായതിനാൽ  ഉത്പാദിപ്പിക്കപ്പെടുന്ന താപോർജ്ജം അനായസേന വികിരണം ചെയ്യാൻ സാധ്യമാകുന്നു.
മറ്റു ചേരുവകളൊന്നും ഇല്ലാത്തതിനാൽ, കലർപ്പില്ലാത്ത ശുദ്ധമായ ഉത്പന്നം ലഭിക്കുന്നു.
പലപ്പോഴും ശുദ്ധീകരണം എന്ന പടവ് ഒഴിവാക്കാം.
പക്ഷെ ശൃംഖലകളുടെ ദൈർഘ്യ വിതരണം ( Chain lenght distribution) വളരെ പരന്നതായിരിക്കും.
ബൾഗേറിയ ഇംഗ്ലീഷ് വിലാസം https://ml.wikipedia.org/wiki/Bulgaria
തെക്ക്കിഴക്കൻ യൂറോപ്പിലെ ഒരു രാജ്യമാണ് ബൾഗേറിയ / b ʌ l ˈ ɡ ɛər i ə / ⓘ ( ബൾഗേറിയൻ : България , IPA: [bɤ̞ɫˈɡarijɐ] ), ഔദ്യോഗികമായി ദി റിപ്പബ്ലിക്ക് ഓഫ് ബൾഗേറിയ ( ബൾഗേറിയൻ : Република България , IPA: [rɛˈpublika bɤ̞ɫˈɡarijɐ ] ).
വടക്ക് റൊമാനിയ , സെർബിയയും മാസിഡോണിയയും പടിഞ്ഞാറ്, ഗ്രീസ് , തുർക്കി എന്നീ രാജ്യങ്ങൾ തെക്കു വശത്ത്,എന്നിവയാണീ രാജ്യത്തിന്റെ അതിരുകൾ.
ഈ രാജ്യത്തിന്റെ കിഴക്ക് വശത്തായി കറുത്ത കടൽ സ്ഥിതി ചെയ്യുന്നു.
അലക്സാണ്ടർ നെവ്സ്കി കത്തീഡ്രൽ, സോഫിയ
സോഫിയ ആണ്‌ ബൾഗേറിയയിലെ ഏറ്റവും വലിയ നഗരവും, തലസ്ഥാനവും.
അവലംബം ↑ ↑ Report for selected countries യൂറോപ്യൻ രാഷ്ട്രങ്ങൾ
ബൽറാം v/s താരാദാസ് ഇംഗ്ലീഷ് വിലാസം https://ml.wikipedia.org/wiki/Balram_vs.
_Taradas
ഐ.വി. ശശിയുടെ സംവിധാനത്തിൽ മമ്മൂട്ടി , മുകേഷ് , ശ്രീനിവാസൻ , സിദ്ദിഖ് , കത്രീന കൈഫ്‌ , വാണി വിശ്വനാഥ് എന്നിവർ പ്രധാനവേഷങ്ങളിൽ അഭിനയിച്ച് 2006-ൽ പുറത്തിറങ്ങിയ ഒരു മലയാളചലച്ചിത്രമാണ് ബൽ‌റാം v/s താരാദാസ് .
അതിരാത്രം എന്ന ചിത്രത്തിലെ താരാദാസ് എന്ന കഥാപാത്രവും ആവനാഴി , ഇൻസ്പെക്ടർ ബൽറാം എന്നീ ചിത്രങ്ങളിലെ ബൽ‌റാം എന്ന കഥാപാത്രവും ഒരുമിച്ച ഈ ചലച്ചിത്രത്തിൽ മമ്മൂട്ടി ഇരട്ട വേഷമിട്ടിരിക്കുന്നു.
ലിബർട്ടി റോയൽ പ്രൊഡക്ഷൻസിന്റെ ബാനറിൽ പി.വി. ബഷീർ , എം.കെ. നാസർ , ഐ.വി. ശശി എന്നിവർ ചേർന്ന് നിർമ്മിച്ച ഈ ചിത്രം ലിബർട്ടി ഡിസ്ട്രിബ്യൂട്ടേഴ്സ് ആണ് വിതരണം ചെയ്തത്.
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ടി. ദാമോദരൻ , എസ്.എൻ. സ്വാമി എന്നിവർ ചേർന്നാണ്.
അഭിനേതാക്കൾ അഭിനേതാവ് കഥാപാത്രം മമ്മൂട്ടി ഡി.വൈ.എസ്.പി ബൽ‌റാം/താരാദാസ് മുകേഷ് സതീഷ് വർമ്മ ശ്രീനിവാസൻ ശ്രീനി സിദ്ദിഖ് ഡി.വൈ.എസ്.പി ജോർജ്ജ് സുബൈർ മുസ്തഫ ജഗദീഷ് സുധാകരൻ ജോണി അലക്സ് ജോർജ്ജ് റിസബാവ ഹുസൈൻ സാഹിബ് അഗസ്റ്റിൻ ഉമ്മർ സാദിഖ് ടി.പി. മാധവൻ അരുൺ സലീം ദേവൻ രാജ്‌മോഹൻ ഉണ്ണിത്താൻ ജോൺ വർഗ്ഗീസ് കീരിക്കാടൻ ജോസ് ഭാസ്കരൻ അനിൽ വില്യംസ് സാദിഖ് കുഞ്ചൻ ബിനീഷ് കൊടിയേരി ഷൌക്കത്ത് കത്രീന കൈഫ്‌ സുപ്രിയ വ‍ാണി വിശ്വനാഥ് എം.എൽ.എ റാണി മാത്യു കൽപ്പന ദാക്ഷായണി ചന്ദ്ര ലക്ഷ്മൺ സുകുമാരി പൊന്നമ്മ ബാബു ലളിത ശ്രീ കൊളപ്പുള്ളി ലീല നാരായണി പൂർണ്ണിമ അൻവർ സാദത്ത് അഫ്‌സൽ റിമി ടോമി സംഗീതം
കൈതപ്രം ദാമോദരൻ നമ്പൂതിരി , ഗിരീഷ് പുത്തഞ്ചേരി എന്നിവർ എഴുതിയ ഗാനങ്ങൾക്ക് സംഗീതം പകർന്നത് ജാസി ഗിഫ്റ്റ് ആണ്.
പശ്ചാത്തലസംഗീതം ചെയ്തിരിക്കുന്നത് പ്രവീൺ മണി .
ഗാനങ്ങൾ നീലത്തടാകങ്ങളോ – കെ.ജെ. യേശുദാസ് മത്താപ്പൂവേ – ജാസി ഗിഫ്റ്റ് , അൻവർ സാദത്ത്, അഫ്‌സൽ , ഗിരീഷ് , റിമി ടോമി (ഗാനരചന: ഗിരീഷ് പുത്തഞ്ചേരി ) നീലത്തടാകങ്ങളോ – ഡെൽ‌സി നൈനൻ അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം സഞ്ജീവ് ശങ്കർ ചിത്രസം‌യോജനം പി.സി. മോഹനൻ കല രഞ്ജിത് കോത്താരി ചമയം പി.എൻ. മണി , ജോർജ്ജ് സംഘട്ടനം അനൽ അരശ് പരസ്യകല ഗായത്രി ലാബ് പ്രസാദ് കളർ ലാബ് എഫക്റ്റ്സ് മുരുകേഷ് ശബ്ദലേഖനം വിനോദ് പി.എസ്. , അനൂപ് ഡി.ടി.എസ്. മിക്സിങ്ങ് രാജാകൃഷ്ണൻ വാർത്താപ്രചരണം വാഴൂർ ജോസ് നിർമ്മാണ നിയന്ത്രണം പീറ്റർ ഞാറയ്ക്കൽ സ്പെഷ്യൽ എഫക്ട്സ് ഇ.
എഫ്.എക്സ് ലെയ്‌സൻ പൊടിമോൻ കൊട്ടാരക്കര പുറത്തേക്കുള്ള കണ്ണികൾ ബൽറാം v/s താരാദാസ് ഇന്റർനെറ്റ് മൂവി ഡാറ്റാബേസിൽ ബൽ‌റാം v/s താരാദാസ് – മലയാളസംഗീതം.
ഇൻഫോ http://www.webindia123.com/movie/regional/preview/balram.htm http://popcorn.oneindia.in/title/2052/balram-vs-tara-das.html Archived 2009-06-02 at the Wayback Machine .
http://www.allmovie.com/work/355118 http://www.webindia123.com/movie/regional/preview/balram.htm http://www.keralapals.com/gallery/balram-vs-tharadas-1.html http://www.dishant.com/album/balram-vs-tharadas.html Archived 2010-10-08 at the Wayback Machine .
http://www.indiaglitz.com/channels/malayalam/preview/8103.html
ബൽവന്ത് മോരേശ്വർ പുരന്ദരെ
ബൽവന്ത് മോരേശ്വർ പുരന്ദരെ (ജനനം: 29 ജൂലൈ 1922 പൂനെ - നവംബർ 15, 2021), ബാബാസാഹേബ് പുരന്ദരെ എന്നറിയപ്പെടുന്നു, നാഗ് പഞ്ചമിയിൽ ജനിച്ചു, ഇന്ത്യയിലെ മഹാരാഷ്ട്രയിൽ നിന്നുള്ള എഴുത്തുകാരനും നാടക വ്യക്തിത്വവുമാണ്.
2019 ജനുവരി 25 ന് ഇന്ത്യയിലെ രണ്ടാമത്തെ പരമോന്നത സിവിലിയൻ അവാർഡായ പത്മവിഭൂഷൺ അദ്ദേഹത്തിന് ലഭിച്ചു.
പതിനേഴാം നൂറ്റാണ്ടിൽ മറാത്ത സാമ്രാജ്യത്തിന്റെ സ്ഥാപകനായ ശിവാജിയുടെ ജീവിതവുമായി ബന്ധപ്പെട്ട സംഭവങ്ങളെ അടിസ്ഥാനമാക്കിയുള്ളതാണ് അദ്ദേഹത്തിന്റെ കൃതികൾ; അതിന്റെ ഫലമായി അദ്ദേഹത്തെ ശിവ-ഷാഹിർ ("ശിവാജിയുടെ ബാർഡ്") എന്ന് വിളിക്കുന്നു.
മഹാരാഷ്ട്രയിൽ മാത്രമല്ല, ആന്ധ്രാപ്രദേശിലും ഗോവയിലും പ്രചാരത്തിലുണ്ടായിരുന്ന ശിവാജി, ജന്ത രാജ എന്ന നാടകത്തിലൂടെയാണ് അദ്ദേഹം കൂടുതൽ അറിയപ്പെടുന്നത്.
പുരന്ദരെ പുണെയിലെ പേഷ്വമാരുടെ ചരിത്രവും പഠിച്ചിട്ടുണ്ട്.
1970 കളുടെ തുടക്കത്തിൽ ശിവസേനയുടെ മുതിർന്ന നേതാക്കളായി മാധവ് ദേശ്പാണ്ഡെ, മാധവ് മെഹെർ എന്നിവരോടൊപ്പം ബാൽ താക്കറെയുടെ ശ്രദ്ധേയമായ സംഭാവനകളിലൂടെയും അദ്ദേഹം അറിയപ്പെടുന്നു.
2015-ൽ മഹാരാഷ്ട്ര യുടേ ഏറ്റവും വലിയ സിവിലിയൻ ബഹുമതിയായ മഹാരാഷ്ട്ര ഭൂഷൺ അവാർഡ് നൽകി അദ്ദേഹത്ത ആദരിച്ചുെ , .
പ്രവർത്തനങ്ങൾ ലോണാവാലയിലെ വാക്സ് മ്യൂസിയത്തിലെ ബാബാസാഹേബ് പുരന്ദരെ വാക്സ് പ്രതിമ.
പുരന്ദരെ വളരെ ചെറുപ്രായത്തിൽ തന്നെ ശിവാജിയുടെ ഭരണകാലവുമായി ബന്ധപ്പെട്ട കഥകൾ എഴുതിത്തുടങ്ങിയിരുന്നു, അവ പിന്നീട് സമാഹരിച്ച് "തിംഗ്യ" ("സ്പാർക്കുകൾ") എന്ന പുസ്തകത്തിൽ പ്രസിദ്ധീകരിച്ചു.
തന്റെ മറ്റ് പ്രവൃത്തികൾ രാജ ശിവ-ഛത്രപതി (राजा शिवछत्रपती) ഉം കേസരി പേരിട്ടിരിക്കുന്ന പുസ്തകങ്ങളിലും ജീവിതം ഒരു പുസ്തകം ഉൾപ്പെടുന്നു നരയംരൊ പേഷ്വ .
1985 ൽ പ്രസിദ്ധീകരിച്ചതും ആദ്യമായി അരങ്ങേറിയതുമായ ശിവാജി മഹാരാജിന്റെ പ്രചാരത്തിലുള്ള നാടകമായ ജാനത രാജ എന്ന നാടകമാണ് അദ്ദേഹത്തിന്റെ കൃതികളിൽ ഏറ്റവും അറിയപ്പെടുന്നത്.
അതിനുശേഷം മഹാരാഷ്ട്ര, ആഗ്ര, ദില്ലി, ഭോപ്പാൽ, അമേരിക്ക എന്നിവിടങ്ങളിലെ 16 ജില്ലകളിൽ 864 തവണ നാടകം അരങ്ങേറി.
ആദ്യം മറാത്തിയിൽ എഴുതിയ ഈ കൃതി പിന്നീട് ഹിന്ദിയിലേക്ക് വിവർത്തനം ചെയ്യപ്പെട്ടു.
200 ഓളം കലാകാരന്മാരും ആനകളും ഒട്ടകങ്ങളും കുതിരകളും ഈ നാടകം അവതരിപ്പിക്കുന്നു.
സാധാരണയായി ഈ നാടകത്തിന്റെ പ്രകടനം ഓരോ വർഷവും ദീപാവലിക്ക് ചുറ്റും ആരംഭിക്കുന്നു.
അദ്ദേഹത്തിന്റെ രചനകൾക്കായി, നാടകരംഗത്ത്, 2007-08 വർഷത്തിൽ മധ്യപ്രദേശ് സർക്കാർ അദ്ദേഹത്തിന് കാളിദാസ് സമ്മൻ അവാർഡ് നൽകി.
മുതിർന്ന സാമൂഹ്യ പ്രവർത്തകയായിരുന്നു ഭാര്യ നിർമ്മല പുരന്ദരെ (1933-2019).
പൂനെയിൽ വനസ്താലി സംഘടന സ്ഥാപിച്ചു.
ഗ്രാമീണ സ്ത്രീകൾക്കുവേണ്ടിയുള്ള അവളുടെ പ്രവർത്തനങ്ങൾ, ശിശു വികസനം പ്രശസ്തമായിരുന്നു.
അവളുടെ സഹോദരൻ ശ്രീ ഗ മജ്ഗാവ്കർ, ബാബാസാഹേബ് പുരന്ദറെ എന്നിവർക്ക് സാഹിത്യരംഗത്ത് വളരെ അടുത്ത ബന്ധമുണ്ടായിരുന്നു.
ബാബാസാഹേബ് പുരന്ദരേയ്ക്ക് ഒരു മകളും (മാധുരി) രണ്ട് മക്കളുമുണ്ട്, അമൃത്, പ്രസാദ്.
അദ്ദേഹത്തിന്റെ എല്ലാ മക്കളും മറാത്തി സാഹിത്യരംഗത്ത് സജീവമാണ്.
പ്രശസ്ത എഴുത്തുകാരിയും ചിത്രകാരിയും ഗായികയുമാണ് മകൾ മാധുരി പുരന്ദരെ.
തന്റെ രചനകളിലൂടെ മറാഠ യോദ്ധാവ് ശിവാജിയുടെ പ്രശസ്തി അപമാനിച്ചതായി പുരന്ദരെക്കെതിരെ പ്രതിഷേധിച്ച മറാത്ത സംഘടന വിശ്വസിക്കുന്നു.
എഴുത്തുകാരന് മഹാരാഷ്ട്ര ഭൂഷൺ നൽകാൻ മഹാരാഷ്ട്ര സർക്കാർ തീരുമാനിച്ചപ്പോൾ അവർ പ്രതിഷേധിച്ചു.
ബൽ‌ദേവ് സിംഗ്
ഒരു ഇന്ത്യൻ ന്യൂറോളജിസ്റ്റായിരുന്നു ബൽ‌ദേവ് സിംഗ് (6 ഏപ്രിൽ 1904 – 2 ഫെബ്രുവരി 1998).
ന്യൂറോളജിസ്റ്റുകളായ ജേക്കബ് ചാണ്ടി , ബാലസുബ്രഹ്മണ്യം രാമമൂർത്തി , എസ്ടി നരസിംഹൻ എന്നിവരുമായി സഹകരിച്ച് പ്രവർത്തിച്ചതിലൂടെ അദ്ദേഹം ഏറെ പ്രശസ്തനായിരുന്നു.
ഇന്ത്യയിലെ അപസ്മാരം ശസ്ത്രക്രിയ വികസിപ്പിക്കുന്നതിൽ അവർ മുൻ‌തൂക്കം നേടി.
ന്യൂറോളജിക്കൽ സൊസൈറ്റി ഓഫ് ഇന്ത്യ 1951 ൽ ചെന്നൈയിൽ സ്ഥാപിക്കുന്നതിനും അവർ സഹായിച്ചു.
അമേരിക്കൻ ഐക്യനാടുകളിൽ പരിശീലനത്തിനുശേഷം അദ്ദേഹം ഇന്ത്യയിലേക്ക് മടങ്ങി ദില്ലിയിൽ സ്ഥിരതാമസമാക്കി.
വൈദ്യശാസ്ത്രരംഗത്തെ സമഗ്ര സംഭാവനകളെ മാനിച്ച് 1972 ൽ പത്മഭൂഷൺ നൽകി അദ്ദേഹത്തെ ആദരിച്ചു.
1904 ഏപ്രിൽ 6 ന് ഒരു നല്ല സാമ്പത്തികഭദ്രതയുള്ള കുടുംബത്തിലാണ് സിംഗ് ജനിച്ചത്.
സ്കൂളിൽ വിവിധ സ്കോളർഷിപ്പുകൾ നേടിയ അദ്ദേഹം 1922 ൽ ലാഹോറിലെ കിംഗ് എഡ്വേർഡ് മെഡിക്കൽ കോളേജിൽ ചേർന്നു .
1927 ൽ ബിരുദം നേടി.
ന്യൂറോനാറ്റമിയിൽ താൽപര്യം വളർത്തിയ അദ്ദേഹം പിന്നീട് സെൻട്രൽ ലണ്ടനിലെ ക്വീൻ സ്‌ക്വയറിലെ ദേശീയ ആശുപത്രിയിൽ പോയി.
നാഷണൽ ഹോസ്പിറ്റലിൽ, റസ്സൽ ബ്രെയിൻ, ഒന്നാം ബറോൺ ബ്രെയിൻ, മക്ഡൊണാൾഡ് ക്രിറ്റ്ച്ലി തുടങ്ങിയ ന്യൂറോളജിസ്റ്റുകളുമായി സിംഗ് ബന്ധപ്പെട്ടിരുന്നു.
1931 ൽ ഇന്ത്യയിൽ തിരിച്ചെത്തിയ സിംഗ് അമൃത്സറിനടുത്തുള്ള ഒരു ഗ്രാമത്തിൽ വൈദ്യശാസ്ത്രപരിശീലനം ആരംഭിച്ചു.
ഹാൻസ് ബെർഗറിനെ അനുസ്മരിച്ച് ബെർഗറിന്റെ റിഥം എന്നും വിളിക്കപ്പെടുന്ന ആൽഫ തരംഗത്തെക്കുറിച്ച് സിംഗ് ഇലക്ട്രോണിക്സിൽ പരിശീലനം ഏറ്റെടുത്തു.
1940 കളിൽ ലബോറട്ടറി മൃഗങ്ങളുടെ തലച്ചോറിന്റെ വൈദ്യുത പ്രവർത്തനം രേഖപ്പെടുത്തുന്നതിനായി അദ്ദേഹം ഒരു ഉപകരണം വികസിപ്പിച്ചു.
1950-ൽ അദ്ദേഹം ചിക്കാഗോയിലേക്ക് മാറി, ന്യൂറോളജിസ്റ്റ് പെർസിവൽ ബെയ്‌ലിയുടെ അപസ്മാരം രോഗികളെ അവരുടെ ഇ.
ജി. പരിശോധിച്ച് പഠനം നടത്തി.
ഇന്ത്യയിലെ ആദ്യത്തെ ന്യൂറോളജി വിഭാഗം 1949 ൽ ജേക്കബ് ചാണ്ടി മദ്രാസ് സ്റ്റേറ്റിലെ (ഇപ്പോൾ തമിഴ്‌നാട്ടിലെ ) വെല്ലൂരിലെ ക്രിസ്ത്യൻ മെഡിക്കൽ കോളേജിൽ സ്ഥാപിച്ചു.
അമൃത്സറിലോ ദില്ലിയിലോ അനുയോജ്യമായ ജോലി കണ്ടെത്താൻ സിങ്ങിന് കഴിഞ്ഞില്ല, അതിനാൽ 1950 ൽ അദ്ദേഹം ചണ്ടിയോടൊപ്പം വെല്ലൂരിൽ ചേർന്നു.
ബെയ്‌ലിയുമായുള്ള സിങ്ങിന്റെ പ്രവർത്തനം അപസ്മാരത്തിനായി വെല്ലൂരിൽ ഒരു ശസ്ത്രക്രിയാ പരിപാടി സംഘടിപ്പിക്കാൻ അദ്ദേഹത്തെ സഹായിച്ചു.
1952 ഓഗസ്റ്റ് 25 ന്, ചാണ്ടി ഇന്ത്യയിൽ 19 വയസുള്ള വലതു ഹെമിപ്ലെജിയ ബാധിച്ചു ഒരു കുട്ടിക്ക് ആദ്യത്തെ ശസ്ത്രക്രിയ നടത്തി.
ശസ്ത്രക്രിയയ്ക്കിടെ രോഗിയുടെ ഇഇജി രേഖകൾക്ക് സിംഗ് മേൽനോട്ടം വഹിച്ചു.
1950 ൽ ബാലസുബ്രഹ്മണ്യം രാമമൂർത്തി മദ്രാസ് ജനറൽ ആശുപത്രിയിൽ ന്യൂറോളജിക്കൽ വിഭാഗം ആരംഭിച്ചു, അവിടെ എസ്ടി നരസിംഹനും ബന്ധപ്പെട്ടിരുന്നു.
രാമമൂർത്തി 1954 ൽ അപസ്മാരം ബാധിച്ചയാളിൽ ആദ്യത്തെ ശസ്ത്രക്രിയ നടത്തി.
നരസിംഹൻ ഇഇജി റെക്കോർഡിംഗിന് സഹായിച്ചു.
അപസ്മാരം ശസ്ത്രക്രിയയ്ക്ക് തുടക്കമിട്ടതിന്റെ ബഹുമതി സിംഗ്, ചാണ്ടി, രാമമൂർത്തി, നരസിംഹൻ എന്നിവർക്കാണ്.
1951 ൽ അവർ ന്യൂറോളജിക്കൽ സൊസൈറ്റി ഓഫ് ഇന്ത്യയും സ്ഥാപിച്ചു.
1947 ൽ ഇന്ത്യയ്ക്ക് സ്വാതന്ത്യം ലഭിക്കുന്നതുവരെ സംസ്ഥാനത്ത് ഈ മേഖല തുടക്കം മാത്രമായതിനാൽ അതുവരെ ന്യൂറോളജിയുടെ എല്ലാ പ്രഗൽഭന്മാർക്കും തമ്മിൽ ബന്ധപ്പെടാനാവുമായിരുന്നില്ല
1954 ൽ ന്യൂഡൽഹിയിലെ തീർത്ഥ് റാം ഷാ ആശുപത്രിയിൽ പുതുതായി ഉദ്ഘാടനം ചെയ്ത ന്യൂറോളജിക്കൽ വിഭാഗത്തിന്റെ തലവനായിരുന്നു സിംഗ്.
ദില്ലിയിലെ ലേഡി ഹാർഡിംഗ് മെഡിക്കൽ കോളേജ് , വില്ലിംഗ്ഡൺ ഹോസ്പിറ്റൽ (ഇപ്പോൾ രാം മനോഹർ ലോഹിയ ഹോസ്പിറ്റൽ എന്ന് വിളിക്കുന്നു) എന്നിവിടങ്ങളിലും അദ്ദേഹം പഠിപ്പിച്ചു.
1964 ൽ, സിംഗ് വിരമിക്കൽ പ്രായത്തിനപ്പുറമുള്ളതിനാൽ, ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ദില്ലിയിൽ (എയിംസ്) ന്യൂറോളജി, ന്യൂറോ സർജറി വകുപ്പ് സ്ഥാപിക്കാൻ സഹായിക്കുന്നതിന് മൂന്ന് വർഷത്തേക്ക് അദ്ദേഹത്തെ ക്ഷണിച്ചു.
എയിംസിലെ ഫിസിയോളജി വിഭാഗത്തിൽ എമെറിറ്റസ് പ്രൊഫസറുമായിരുന്നു അദ്ദേഹം.
വൈദ്യശാസ്ത്രരംഗത്തെ പ്രവർത്തനത്തിന് 1972 ൽ ഇന്ത്യാ സർക്കാർ അദ്ദേഹത്തിന് ഏറ്റവും ഉയർന്ന മൂന്നാമത്തെ സിവിലിയൻ അവാർഡായ പത്മഭൂഷൺ അവാർഡ് സമ്മാനിച്ചു.
1998 ഫെബ്രുവരി 2 ന് അദ്ദേഹം അന്തരിച്ചു, അദ്ദേഹത്തെ "മുത്തച്ഛൻ ന്യൂറോൺ" എന്ന് വിളിച്ചിരുന്നു.
യൂണിവേഴ്സിറ്റി ഓഫ് ബൊലോഗ്ന
യൂണിവേഴ്സിറ്റി ഓഫ് ബൊലോഗ്ന ( ഇറ്റാലിയൻ : Università di Bologna , UNIBO ) 1088 ൽ സ്ഥാപിതമായതും തുടർച്ചയായ പ്രവർത്തനപാരമ്പര്യമുള്ള ഏറ്റവും പഴയ സർവകലാശാലയും, ഇറ്റലിയിലേയും , യൂറോപ്പിലാകെയുമുള്ള പ്രമുഖ അക്കാദമിക സ്ഥാപനങ്ങളിലൊന്നാണ്.
ഏറ്റവും പ്രശസ്തമായ ഇറ്റാലിയൻ സർവ്വകലാശാലകളിലൊന്നായ ഇത് ദേശീയ റാങ്കിംഗിൽ ഒന്നാം സ്ഥാനത്താണ്.
അവലംബം ↑ Charters of foundation and early documents of the universities of the Coimbra Group , Hermans, Jos.
M. M., ISBN 90-5867-474-6 ↑ Nuria Sanz, Sjur Bergan: "The heritage of European universities", 2nd edition, Higher Education Series No. 7, Council of Europe, 2006, ISBN, p.136 ↑ ↑ Alma Mater superstar: stacca le concorrenti tra le mega università , by Ilaria Venturi.
↑ http://www.webometrics.info/en/Ranking_Europe
യൂണിവേഴ്സിറ്റി ഓഫ് മിഷിഗൺ സ്കൂൾ ഓഫ് പബ്ലിക് ഹെൽത്ത് ഇംഗ്ലീഷ് വിലാസം https://ml.wikipedia.org/wiki/University_of_Michigan_School_of_Public_Health Henry F. Vaughan School of Public Health
മിഷിഗൺ സർവകലാശാലയിലെ പ്രൊഫഷണൽ ബിരുദ സ്കൂളുകളിൽ ഒന്നാണ് യൂണിവേഴ്സിറ്റി ഓഫ് മിഷിഗൺ സ്കൂൾ ഓഫ് പബ്ലിക് ഹെൽത്ത്.
മിഷിഗനിലെ ആൻ‌ ആർ‌ബോറിൽ‌ സ്ഥിതി ചെയ്യുന്ന യു‌എം എസ്‌പി‌എച്ച് രാജ്യത്തെ ഏറ്റവും പഴയ പൊതുജനാരോഗ്യ വിദ്യാലയങ്ങളിലൊന്നാണ്.
കൂടാതെ യുണൈറ്റഡ് സ്റ്റേറ്റ്സിലെ ആരോഗ്യത്തെ കേന്ദ്രീകരിക്കുന്ന മികച്ച സ്കൂളുകളിലൊന്നായി ഇത് കണക്കാക്കപ്പെടുന്നു.
1941 ൽ സ്ഥാപിതമായ സ്കൂൾ ഓഫ് പബ്ലിക് ഹെൽത്ത് മിഷിഗൺ സർവകലാശാലയുടെ പൊതുജനാരോഗ്യ ബിരുദ പ്രോഗ്രാമുകളിൽ നിന്ന് വളർന്നു.
അവയിൽ ചിലത് പത്തൊൻപതാം നൂറ്റാണ്ടിലാണ്.
ബിരുദ പ്രോഗ്രാമുകളെക്കുറിച്ചുള്ള യുഎസ് ന്യൂസ് വേൾഡ് റിപ്പോർട്ട് അനുസരിച്ച് മിഷിഗൺ യൂണിവേഴ്സിറ്റി സ്കൂൾ ഓഫ് പബ്ലിക് ഹെൽത്ത് രാജ്യത്തെ # 4 സ്കൂൾ ഓഫ് പബ്ലിക് ഹെൽത്ത് ആയി തിരഞ്ഞെടുക്കപ്പെട്ടു.
കൂടാതെ 2011 ൽ രാജ്യത്ത് # 1 ഹെൽത്ത് കെയർ മാനേജ്മെന്റ് പ്രോഗ്രാമും ഉണ്ടായിരുന്നു.
അവലംബം പുറംകണ്ണികൾ University of Michigan School of Public Health
യൂണിവേഴ്സിറ്റി ഓഫ് മേരിലാൻഡ് അർബോറെട്ടം ബൊട്ടാണിക്കൽ ഗാർഡൻ ഇംഗ്ലീഷ് വിലാസം https://ml.wikipedia.org/wiki/University_of_Maryland_Arboretum_%26_Botanical_Garden Acer griseum by Adele H. Stamp Student Union
യൂണിവേഴ്സിറ്റി ഓഫ് മേരിലാൻഡ് അർബോറെട്ടം ബൊട്ടാണിക്കൽ ഗാർഡൻ മേരിലാൻഡ് യൂണിവേഴ്സിറ്റി - കോളേജ് പാർക്കിൽ സ്ഥിതി ചെയ്യുന്നു.
അർബോറെട്ടവും ബൊട്ടാണിക്കൽ ഗാർഡനും സന്ദർശിക്കാൻ സാധിക്കും.
യൂണിവേഴ്സിറ്റിയിലെ വിവിധ കോഴ്സുകളുടെ തുറസ്സായ ക്ലാസ്സ് റൂം ആയി ഗാർഡൻ ഉപയോഗിക്കുന്നു.
ചിത്രശാല Memorial Chapel (University of Maryland) with Cercis canadensis Tydings Building with Chionanthus virginicus Shoemaker building with Cotinus coggygria and Cedrus deodara Memorial Chapel (University of Maryland) with Quercus alba McKeldin Mall with Aesculus pavia അവലംബം
യൂണിവേഴ്സിറ്റി ഓഫ് നോർത്ത് കരോലിന, ചാപ്പൽ ഹിൽ
യൂണിവേഴ്സിറ്റി ഓഫ് നോർത്ത് കരോലിന, അമേരിക്കൻ ഐക്യനാടുകളിലെ വടക്കൻ കരോലിനയിൽ ചാപ്പൽ ഹില്ലിൽ സ്ഥിതിചെയ്യുന്ന ഒരു പൊതു ഗവേഷണ സർവ്വകലാശാലയാണ്.
UNC, അഥാവാ കരോലിന എന്ന പേരിൽ സാധാരണയായി അറിയപ്പെടുന്നു.
യൂണിവേഴ്സിറ്റി ഓഫ് നോർത്ത് കരോലിന സംവിധാനത്തിൽ അഫിലിയേറ്റ് ചെയ്തിക്കുന്ന 17 കാമ്പസുകളിൽ ഒന്നാണിത്.
അവലംബം ↑ ↑ ↑ As of June 30, 2016.
↑ 1 2 ↑ 1 2 ↑ ↑ ↑
യൂണിവേഴ്സിറ്റി ഓഫ് മിഷിഗൺ ഇംഗ്ലീഷ് വിലാസം https://ml.wikipedia.org/wiki/University_of_Michigan
യൂണിവേഴ്സിറ്റി ഓഫ് മിഷിഗൺ (U-M, UM, UMich, അല്ലെങ്കിൽ U of M) മിഷിഗൺ എന്ന പേരിൽ അറിയപ്പെടുന്ന അമേരിക്കൻ ഐക്യനാടുകളിലെ മിഷിഗൺ സംസ്ഥാനത്ത് ആൻ അർബ്ബറിൽ സ്ഥിതിചെയ്യുന്ന ഒരു പൊതു ഗവേഷണ സർവ്വകലാശാലയാണ്.
1817 ൽ മിഷിഗൺ പ്രദേശം ഒരു സംസ്ഥാനമായി മാറുന്നതിന്  20 വർഷം മുൻപ് ഡെട്രോയിറ്റിൽ Catholepistemiad അഥവാ 'യൂണിവേഴ്സിറ്റി ഓഫ് മിഷിഗണിയ' ആയി ഇതു സ്ഥാപിതമായി.
1821 ൽ ഔദ്യോഗികമായി യൂണിവേഴ്സിറ്റി ഓഫ് മിഷിഗൺ എന്നു പുനർനാമകരണം ചെയ്യപ്പെട്ടു.
ആൻ ആർബ്ബറിൽ ഇന്നു സെൻട്രൽ കാമ്പസ് എന്നറിയപ്പെടുന്ന 40 ഏക്കർ (16 ഹെക്ടർ) വിസ്തീർണ്ണമുള്ള പ്രദേശത്തേയ്ക്ക് 1837 ൽ ഇതു മാറ്റി സ്ഥാപിക്കപ്പെട്ടു.
ആൻബർബോയിലേക്ക് 40 ഏക്കർ (16 ഹെക്ടറിൽ) വന്നു, ഇപ്പോൾ സെൻട്രൽ കാമ്പസ് എന്ന് അറിയപ്പെടുന്നു.
അവലംബം ↑ ↑ As of Dec 31, 2016.
യൂണിവേഴ്സിറ്റി ഓഫ് ബ്യൂണസ് അയേർസ്
യൂണിവേഴ്സിറ്റി ഓഫ് ബ്യൂണസ് അയേർസ് ( Spanish : Universidad de Buenos Aires
, UBA ) അർജന്റീനയിലെ ഏറ്റവും വലിയ യൂണിവേഴ്സിറ്റിയും അംഗത്വവിവരമനുസരിച്ച് ലാറ്റിനമേരിക്കയിലെ രണ്ടാമത്തെ വലിയ സർവകലാശാലയുമാണ്.
1821 ഓഗസ്റ്റ് 12 ന് ബ്യൂണസ് അയേഴ്സ് നഗരത്തിൽ സ്ഥാപിതമായ ഈ സർവ്വകലാശാല 13 വകുപ്പുകൾ, 6 ആശുപത്രികൾ, 10 മ്യൂസിയങ്ങൾ, 4 ഹൈസ്കൂളുകൾ എന്നിവയുമായി ബന്ധപ്പെട്ടിരിക്കുന്നു.
അവലംബം ↑ University of Buenos Aires, Budget ↑ University of Buenos Aires, 2004 Academic Staff Census ↑ University of Buenos Aires, 2004 Student Census
യൂണിവേഴ്സിറ്റി ഓഫ് ബോൺ
ബോൺ സർവകലാശാല ( ജർമ്മൻ : റെയ്‌നിഷെ ഫ്രീഡ്രിക്ക്-വിൽഹെംസ്-യൂണിവേഴ്സിറ്റാറ്റ് ബോൺ) ജർമ്മനിയിലെ ബോണിൽ സ്ഥിതിചെയ്യുന്ന ഒരു പൊതു ഗവേഷണ സർവകലാശാലയാണ്.
1777 ൽ സ്ഥാപിതമായ Kurkölnische Akademie Bonn (ഇംഗ്ലീഷ്: അക്കാദമി ഓഫ് ദ പ്രിൻസ്-എലക്ടർ ഓഫ് കൊളോൺ) എന്ന സ്ഥാപനത്തിൻറെ പിൻഗാമിയായി ഇന്നത്തെ രൂപത്തിൽ റൈൻ-യൂണിവേഴ്സിറ്റി (ഇംഗ്ലീഷ്: റൈൻ യൂണിവേഴ്സിറ്റി) എന്ന പേരിൽ 1818 ഒക്ടോബർ 18 ന് ഫ്രെഡറിക് വില്യം മൂന്നാമനാണ് ഇത് സ്ഥാപിച്ചത്.
1777 ൽ സ്ഥാപിതമായത്.
ബോൺ സർവകലാശാല നിരവധി ബിരുദ, ബിരുദാനന്തര പ്രോഗ്രാമുകൾ വിവിധ വിഷയങ്ങളിൽ വാഗ്ദാനം ചെയ്യുന്നതുകൂടാതെ ഇവിടെ 544 പ്രൊഫസർമാരും 32,500 വിദ്യാർത്ഥികളുമുണ്ട്.
ഇതിന്റെ ലൈബ്രറിയിൽ അഞ്ച് ദശലക്ഷത്തിലധികം വാല്യങ്ങളുണ്ട്.
2018 ഓഗസ്റ്റ് വരെയുള്ള സർവ്വകലാശാലയിലെ ശ്രദ്ധേയയരായ പൂർവ്വ വിദ്യാർത്ഥികൾ, ഫാക്കൽറ്റികൾ, ഗവേഷകർ എന്നിവരിൽ 10 നോബൽ സമ്മാന ജേതാക്കൾ , 4 ഫീൽഡ്സ് മെഡൽ ജേതാക്കൾ, പന്ത്രണ്ട് ഗോട്ട്ഫ്രഡ് വിൽഹെം ലീബ്നിസ് സമ്മാന ജേതാക്കൾ എന്നിവരോടൊപ്പം ഓഗസ്റ്റ് കെക്കുലെ , ഫ്രീഡ്രിക്ക് നീച്ച , കാൾ മാർക്സ് , ഹെൻ‌റിക് ഹെയ്ൻ , പ്രിൻസ് ആൽബർട്ട്, പോപ്പ് ബെനഡിക്റ്റ് പതിനാറാമൻ, ഫ്രെഡറിക് മൂന്നാമൻ, മാക്സ് ഏണസ്റ്റ് , കോൺറാഡ് അഡെനൌർ , ജോസഫ് ഷംപീറ്റർ തുടങ്ങിയ പ്രമുഖരും ഉൾപ്പെടുന്നു.
യൂണിവേഴ്സിറ്റി ഓഫ് പുഗെറ്റ് സൗണ്ട് ഇംഗ്ലീഷ് വിലാസം https://ml.wikipedia.org/wiki/University_of_Puget_Sound
47°15′45″N 122°28′54″W ﻿ / ﻿ 47.2626°N 122.4817°W ﻿ / 47.2626; -122.4817
വാഷിങ്ടണിൽ സ്ഥിതിചെയ്യുന്ന ഒരു സ്വകാര്യ സർവ്വകലാശാലയാണ് യൂണിവേഴ്സിറ്റി ഓഫ് പുഗെറ്റ് സൗണ്ട് (University of Puget Sound).
കല , ശാസ്ത്രം , സുന്ദരകലകൾ , അധ്യാപനം തുടങ്ങി അമ്പതിലധികം വിഷയങ്ങളിൽ ഇവിടെ അക്കാദമിക ഡിഗ്രികൾ നൽകുന്നു.
വിവിധ  രാജ്യങ്ങളിൽ നിന്നുള്ള 2,600-ഓളം വിദ്യാർത്ഥികൾ ഇവിടെ അദ്ധ്യയനം നടത്തുന്നു.
അവലംബം പുറം കണ്ണികൾ Official website Official athletics website University of Puget Sound എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
യൂണിവേഴ്സിറ്റി ഓഫ് പാരീസ് ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/University_of_Paris
48°50′55″N 2°20′36″E ﻿ / ﻿ 48.84861°N 2.34333°E ﻿ / 48.84861; 2.34333
ഫ്രാൻസിലെ പാരീസിൽ പന്ത്രണ്ടാം നൂറ്റാണ്ടിൽ സ്ഥാപിതമായ ഒരു സർവ്വകലാശാലയായിരുന്നു യൂണിവേഴ്സിറ്റി ഓഫ് പാരീസ് .
യൂറോപ്പിലെ ഏറ്റവും പഴക്കം ചെന്ന സർവ്വകലാശാലകളിലൊന്നായിരുന്ന ഈ സ്ഥാപനം 1160-നും 1250-നും മദ്ധ്യേയാണു് ഔദ്യോഗികമായി അംഗീകരിക്കപ്പെട്ടതു്.
നിലനിൽപ്പിനിടയിൽ പല മാറ്റങ്ങൾക്കും വിധേയമായിരുന്ന പാരീസ് സർവ്വകലാശാല 1970-ൽ ഇല്ലാതായി.
പകരം 13 പുതിയ സ്വയംഭരണസർവ്വകലാശാലകൾ നിലവിൽ വന്നു.
റോബർട്ട് ഡി സൊർബോൺ എന്നയാൾ 1257-ൽ സർവ്വകലാശാലയുടെ കീഴിൽ ആദ്യത്തെ കോളേജ് സ്ഥാപിച്ചതിനുശേഷം സോർബോൺ സർവ്വകലാശാല എന്നുകൂടി അറിയപ്പെട്ടിരുന്നു.
എന്നിരുന്നാലും, ഒരിക്കൽപോലും അതു് പൂർണ്ണമായും സൊർബോണിൽ കേന്ദ്രീകൃതമായിരുന്നില്ല.
പുതുതായി രൂപംകൊണ്ട സർവ്വകലാശാലകളിൽ നാലെണ്ണം സോർബോൺ കെട്ടിടങ്ങൾ ഉപയോഗിക്കുന്നുണ്ടു്.
വേറെ മൂന്നെണ്ണത്തിന്റെ പേരിൽ സോർബോൺ എന്ന വാക്കു് ഒരു ഭാഗമാണു്.